Document ID: 32005D0869

ODLOČBA KOMISIJE
z dne 2. decembra 2005
o spremembi Odločbe 2005/62/ES glede podaljšanja prehodnega obdobja za Ciper
(notificirano pod dokumentarno številko K(2005) 4630)
(Besedilo v grškem jeziku je edino verodostojno)
(2005/869/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 24(6) in člena 32(1) Uredbe,
ob upoštevanju naslednjega:
(1)
Odločba Komisije 2005/62/ES z dne 27. januarja 2005 o prehodnih ukrepih, ki naj bi jih uporabljal Ciper glede sežiganja ali zakopavanja živalskih stranskih proizvodov na kraju samem skladno z Uredbo (ES) št. 1774/2002 Evropskega parlamenta in Sveta (2), določa prehodno obdobje, ki poteče 1. novembra 2005. To obdobje je bilo namenjeno, da se Cipru zagotovi čas za vzpostavitev sistema zbiranja in odstranjevanja živalskih stranskih proizvodov.
(2)
Ciper je zdaj obvestil Komisijo, da do 1. novembra 2005 ne bo zagotovil delujočega sistema zbiranja in odstranjevanja, in je zaprosil Komisijo, da podaljša veljavnost sedanjega prehodnega obdobja za nadaljnje obdobje 14 mesecev. Vendar je Ciper navedel, da bi bil lahko pripravljen za izvajanje tega sistema med in celo pred iztekom tega obdobja.
(3)
Zato je treba veljavnost prehodnih ukrepov iz Odločbe 2005/62/ES podaljšati za dodatno časovno obdobje.
(4)
Ciper mora Komisiji redno poročati o napredku, vključno z že dokončanimi postopki, s postopki, ki jih je treba še dokončati, in s časovnim razporedom za dokončanje katerih koli ostalih postopkov. Komisija namerava nadaljevati s podrobnim spremljanjem položaja na Cipru.
(5)
Med podaljšanim prehodnim obdobjem se je Ciper zavezal, da bo še naprej izvajal potrebne ukrepe, da bi preprečil ogrožanje zdravja ljudi ali živali in okolja, kot je določeno v Uredbi Komisije (ES) št. 811/2003 z dne 12. maja 2003 o izvedbi Uredbe (ES) št. 1774/2002 Evropskega parlamenta in Sveta glede prepovedi recikliranja znotraj iste živalske vrste za ribe, zakopavanja in sežiganja živalskih stranskih proizvodov in nekaterih prehodnih ukrepov (3).
(6)
Odločbo 2005/62/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2005/62/ES se spremeni:
1.
V členu 1(1) se datum „1. november 2005“ nadomesti s „1. januar 2007“;
2.
V členu 2 se drugi stavek nadomesti z naslednjim:
„Ciper Komisiji in drugim državam članicam predloži periodična poročila o doseženem napredku pri vzpostavljanju sistema zbiranja 1. februarja 2006, 1. maja 2006, 1. avgusta 2006 in 1. novembra 2006.“;
3.
Člen 3 se nadomesti z naslednjim:
„Člen 3
Ta odločba se uporablja od 1. januarja 2005 do 1. januarja 2007.“
Člen 2
Ta odločba se uporablja od 1. novembra 2005.
Člen 3
Ta odločba je naslovljena na Republiko Ciper.
V Bruslju, 2. decembra 2005

Labels: 1
17
20
18
15